Часам у людзей узнікаюць думкі пра тое, што хтосьці мае Анёла Ахоўніка, а камусьці ён не дадзены. Але Святое Пісанне вучыць, а Традыцыя і досвед Касцёла пацвярджаюць, што няма людзей, якім Бог не даў бы апекуна. Калі кожны чалавек мае быць збаўлены, але не можа збавіцца без Божай дапамогі, значыць, кожнаму патрэбна ласкі Пана (Эф 2, 8–9). А Божая ласка асабліва і канкрэтна праяўляецца ў паслузе пастаяннага нябачнага апекуна, які ніколі нас не пакідае, заўсёды ратуе, страхуе, бароніць, вучыць, носіць на руках і вядзе да неба (Пс 91, 11–12; Ёв 33, 23–26; Пс 34, Пс 91).